ROMANTILISED KINGITUSED          Kas te olete käinud Polkovniku butiigis või Rohelise Luksuse Häärberis? Mina olen sinna aeg-ajalt sattunud  . Ja kui Meete kirjutas, et teen TKV "Romantika" paki Polkovnikule, tuli mul kohe silme ette see pilt ja nõelapadjakesed tassides ja puulusikas ja siis veel roosat ja valget ja ...  Just selle põllega pildi pärast julgesin ka mina Polkovnikule põlle kinkida. Sellise:      pits allääres:      ja pitsist tasku, kuhu vajadusel võti või muu pisividin pista:      Häärberi ja butiigi perenaisele peaks ju põll sobima!     Et Polkovnikul oleks veel üks nõelapadi roosiõie-nööpnõelte jaoks, tegin roosa sõrmus-nõelapadja (sellise, nagu sõrmused minu eelmises postituses) ja ühe liblika, mis lendab ehk mõnele pudelikesele, kannule või karahvinile:      Luigega riidepuu:      Ja üks pisike asi veel. Polkovnikule meeldib uisutada ja olles näinud pilte uisutamisest ja uiskudest, tegin ühe uisu ka, (sellise nagu ükskord jõulusokikesi heegeldades leiutasin).      Pilt ka tikutoosiga, et uisu mõõtudest selge pilt oleks!      Sellise kingituse tegin Polkovnikule        ja oma emotsioonidest pakki saades kirjutab ta siin.  Mul on väga hea meel, et see mida tegin, meeldis ja sobis.    Aga eile, kui minu saadetud pakk oli kenasti kohale jõudnud, helises ka minu kodu uksekell ja oh üllatust, postiljon ulatas mulle pakikese. See oli pehme. Pakis oli imeilus vilditud lilledega    villane kotike, roosilise voodriga    ja kaks roosilist, roosade pitsidega südamekest        Kott sobib väga hästi minu mantliga   Tänan Sind väga ilusa kingituse eest, triini22 !    Aitäh, Meete, ilusa projekti eest!  Aitäh, Polkovnik!  Aitäh, triini22!  RÕÕMU KÕIGILE KINGITUSTEST JA ROMANTIKAST!